Case ID: 1225820
Sentence 30: Məhkəmə kollegiyası kassasiya şikayətlərinin dəlillərinə münasibət bildirərək aşağıdakıları qeyd etməyi zəruri hesab edir: Məhkəmə kollegiyası qeyd edir ki, birinci instansiya məhkəməsinin hökmü ilə iş üzrə təqsirləndirilən şəxs Məhkum2 2018-ci ilin avqust ayında İran İslam Respublikasında olarkən qanunsuz yolla qazanc əldə etmək üçün tanışı Məhkum1 və şəxsiyyəti müəyyən edilməyən digər şəxslərlə qanunsuz olaraq satış məqsədi ilə külli miqdarda narkotik vasitələri əldə etmə, saxlama, daşıma və Azərbaycan Respublikasının gömrük sərhədindən gömrük nəzarətindən gizli, yəni qaçaqmalçılıq yolu ilə keçirmə barədə qabaqcadan əlbir olub cinayət əlaqəsinə girmiş, əldə edilmiş razılığa və ümumi cinayətkar niyyətə uyğun olaraq, tanışı Məhkum1lə 27 avqust 2018-ci ildə İran İslam Respublikasının Aslandüz şəhərinə getmiş, Məhkum1 və cinayətkar qrupun digər üzvü ona külli miqdarda narkotik vasitəsini cinayətkar qrupun üzvündən götürərək Azərbaycan Respublikasının Bakı şəhərinə aparmağı təklif etmiş, Bakı şəhərində həmin narkotik vasitəni ondan Məhkum1 götürəcəyini demiş, cinayətkar qrupun üzvü bunun müqabilində onların hər birinə, yəni 500 manat ona, 500 manat isə Məhkum1 verəcəyini bildirmiş, Məhkum2 5 sentyabr 2018-ci ildə İran İR-na getmiş, orada qanunsuz olaraq satış məqsədi ilə cinayətkar qrupun şəxsiyyəti müəyyən edilməmiş üzvündən 6 ədəd bükümdə, külli miqdarda, ümumi təmiz çəkisi 292,5 qram olan kustar üsulla hazırlanmış narkotik vasitə heroini Bakı şəhərində Məhkum1 vermək üçün əldə etmiş, malların aşkar edilməsini çətinləşdirən üsullardan istifadə etməklə 3 ədəd bükümü daxili orqanı-cinsiyyət orqanında, digər 3 ədəd bükümü isə düz bağırsağında yerləşdirib saxlamaqla daşımış və həmin gün saat 18:20 radələrində Biləsuvar gömrük postunda Azərbaycan Respublikasının gömrük sərhəddindən gömrük nəzarətindən gizli, qaçaqmalçılıq yolu ilə keçirmişdir.